b"\n_START_ARTICLE_\nEleccions a l'Assemblea de Madrid\n_START_SECTION_\nSistema electoral\n_START_PARAGRAPH_\nLa llei electoral de la Comunitat de Madrid estableix una circumscripci\xc3\xb3 \xc3\xbanica, que d\xc3\xb3na lloc a un notable nivell de proporcionalitat. En els comicis es tria un nombre de representants d'acord amb la ra\xc3\xb3 d'un diputat per cada 50.000 habitants o fracci\xc3\xb3 superior a 25.000, sense establir per tant cap l\xc3\xadmit m\xc3\xa0xim o m\xc3\xadnim fix de integrants de la cambra legislativa.La barrera electoral m\xc3\xadnima perqu\xc3\xa8 les candidatures puguin aspirar a esc\xc3\xb3 \xc3\xa9s del 5% de vots v\xc3\xa0lids a la circumscripci\xc3\xb3. Igual que la resta de sistemes auton\xc3\xb2mics i el del Congr\xc3\xa9s dels Diputats, empra la regla D'Hondt com a m\xc3\xa8tode d'atribuci\xc3\xb3 d'escons, i igual que tots els comicis legislatius espanyols, excepte el cas de les eleccions al Senat, llistes tancades."